Temeljem čl. 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te članka 57. Statuta Općine Kloštar Ivanić (“Glasnik Zagrebačke županije”, broj 13/21), a sukladno odredbama Zakona o udrugama (“Narodne novine”, broj 74/14, 70/17, 98/19), Zakona o financijskom poslovanju i računovodstvu neprofitnih organizacija (“Narodne novine” broj 121/14) – nastavno Zakon i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba (“Narodne novine” broj 26/15, 37/21), Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (“Glasnik Zagrebačke županije”, broj 40/15) načelnik Općine Kloštar Ivanić, dana 31.12.2021. godine raspisuje

**Javni natječaj za dodjelu financijske potpore programima/projektima udruga u području javnih potreba u kulturi za 2022. godinu**

**Članak 1.**

Javni Natječaj objavljuje se u svrhu dodjele financijskih potpora za udruge iz područja kulture koje svojim programima i projektima osiguravaju javne potrebe u kulturi od interesa za Općinu Kloštar Ivanić.

**Članak 2.**

Općina Kloštar Ivanić na temelju ovog Natječaja udrugama iz područja kulture koje će zadovoljiti tražene kriterije, dodijelit će financijsku potporu sukladno osiguranim sredstvima u Proračunu Općine Kloštar Ivanić za 2022. godinu.

**Članak 3.**

Prioritetna područja aktivnosti programa/projekata su:

* programi koji se temelje na očuvanju i promicanju autohtone kulturne baštine, izvornih običaja i tradicije Republike Hrvatske i Općine Kloštar Ivanić te kojima se zadovoljavaju potrebe građana Općine Kloštar Ivanić u području kulture (osobito djece i mladih).

**Članak 4.**

Ukupno planirana vrijednost Natječaja je 200.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 kuna, a najveći iznos po pojedinom programu/projektu je 70.000,00 kuna.

VAŽNA NAPOMENA: TRAŽENI IZNOS NE SMIJE BITI MANJI OD NAJMANJEG NITI VEĆI OD NAJVEĆEG, U SUPROTNOM PRIJAVA ĆE SE ODBITI IZ ADMINISTRATIVNIH RAZLOGA (NEPOŠTIVANJA UVJETA NATJEČAJA).

**Članak 5.**

Rok za podnošenje prijedloga projekata i programa je najmanje 30 dana od dana objave na mrežnim stranicama Općine Kloštar Ivanić (http://www.klostar-ivanic.hr/) a završava **04.02.2022. godine**.

**Članak 6.**

Svaka udruga može prijaviti **najviše jedan (1) program ili jedan (1) projekat** u okviru ovog Natječaja, na razdoblje provedbe od 01.01.2022. do 31.12.2022. godine. Ista udruga može biti partner na više programa/projekata unutar prioritetnih područja Natječaja.

**Članak 7.**

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općina Kloštar Ivanić (http://www.klostar-ivanic.hr/).

Natječajnu dokumentaciju treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

OPĆINA KLOŠTAR IVANIĆ

ŠKOLSKA 22

10312 KLOŠTAR IVANIĆ

S naznakom „Natječaj za udruge u kulturi za 2022. godinu“

Natječajnu dokumentaciju moguće je poslati i elektroničkim putem odnosno na e-mail: [mateja.sviglin@klostar-ivanic.hr](mailto:mateja.sviglin@klostar-ivanic.hr) . Podnositelji takve prijave na zahtjev davatelja financijskih sredstava dužni su na uvid dostaviti svu potrebnu izvornu dokumentaciju i obvezne priloge u izvorniku.

**Članak 8.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: mateja.sviglin@klostar-ivanic.hr, i to najkasnije 10 dana prije isteka natječaja.

U svrhu osiguranja ravnopravnosti svih potencijalnih prijavitelja, Općina Kloštar Ivanić ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

KLASA: 612-01/21-01/05

URBROJ: 238/14-02-21-2

Kloštar Ivanić, 31.12.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik

Željko Filipović